ПРОТОКОЛ № 25
от извънредното заседание на Комисия „Дисциплинарна дейност и
взаимодействие с Инспектората към Висшия съдебен съвет“
към съдийската колегия на Висшия съдебен съвет,
проведено на 20 октомври 2020 г.

Днес, 20 октомври 2020 г., вторник, от 13:55 ч., в сградата на Висшия съдебен съвет, присъствено и чрез видеоконферентна връзка, се проведе извънредно заседание на Комисия „Дисциплинарна дейност и взаимодействие с ИВСС“ към съдийската колегия на ВСС в състав:

ПРЕДСЕДАТЕЛ:	АТАНАСКА ДИШЕВА	
ЧЛЕНОВЕ:	ЦВЕТИНКА ПАШКУНОВА 
ВЕРОНИКА ИМОВА
СЕВДАЛИН МАВРОВ
СТЕФАН ГРОЗДЕВ – чрез видеоконферентна връзка 	
От администрацията на ВСС:
Деница Захариева – началник отдел „Дисциплинарни производства“ в дирекция „Правна“ - АВСС.
	
	Заседанието протече при следния дневен ред:
1. Уведомително писмо рег. индекс № ВСС-10810/16.10.2020 година от административния ръководител на Апелативен специализиран наказателен съд, относно Заповед № 95/14.10.2020 г., с която на основание на чл. 308, ал. 1, т. 1 от Закона за съдебната власт, е наложено дисциплинарно наказание „забележка“ на Даниела Росенова Иванова – съдия в Апелативен специализиран наказателен съд.
Приложение: писмо с входящ № ВСС-10810 от 16.10.2020 г. и преписка.
1.1.  Заявление с рег. индекс № ВСС-10810 от 19.10.2020 г. по описа на ВСС от Даниела Росенова Иванова – съдия в Апелативен специализиран наказателен съд, относно Заповед № 95/14.10.2020 г., с която й е наложено дисциплинарно наказание „забележка“.
2. Писмо с рег. индекс № ВСС-5909/15.10.2020 г. от Комисия по професионална етика при Върховния касационен съд на Република България с искане за предоставяне на информация.

	1. ОТНОСНО: Уведомително писмо рег. индекс № ВСС-10810/16.10.2020 година от административния ръководител на Апелативен специализиран наказателен съд относно Заповед № 95/14.10.2020 г., с която на основание на чл. 308, ал. 1, т. 1 от Закона за съдебната власт, е наложено дисциплинарно наказание „забележка“ на Даниела Росенова Иванова – съдия в Апелативен специализиран наказателен съд.
Приложение: писмо с входящ № ВСС-10810 от 16.10.2020 г. и преписка.

	Цветинка Пашкунова: Запозната съм с казуса, имам причини от личен характер, които ми пречат да съм обективна и безпристрастна, поради което се отвеждам от преписката.
	
	Членовете на Комисия „Дисциплинарна дейност и взаимодействие с Инспектората към Висшия съдебен съвет“ към съдийската колегия на Висшия съдебен съвет изтеглиха жребий помежду си без участието на Цветинка Пашкунова, поради направен самоотвод.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС
Р Е Ш И:
1.1. Избира Атанаска Дишева, чрез жребий на случаен принцип измежду членовете на Комисията, за проучване и доклад на Заповед № 95/14.10.2020 г. на административния ръководител на Апелативен специализиран наказателен съд, с която е наложено дисциплинарно наказание по чл. 308, ал. 1, т. 1 от Закона за съдебната власт – „забележка“, на Даниела Росенова Иванова – съдия в Апелативен специализиран наказателен съд.
	1.2. Отлага разглеждането на точката за следващото заседание на Комисия „Дисциплинарна дейност и взаимодействие с Инспектората към Висшия съдебен съвет“ към съдийската колегия на Висшия съдебен съвет.
2. ОТНОСНО: Писмо с рег. индекс № ВСС-5909/15.10.2020 г. от Комисия по професионална етика при Върховния касационен съд на Република България с искане за предоставяне на информация.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС
Р Е Ш И:
2.1. Да се изпрати отговор на председателя на Комисия по професионална етика при ВКС, че в резултат на извършената проверка в протоколите от проведените заседания на съдийската колегия на ВСС, вътрешния регистър на дисциплинарните производства и в публичните регистри на дисциплинарните производства по Закона за съдебната власт, през последните пет години, се установява, че във ВСС не са постъпвали предложения за образуване на дисциплинарно производство срещу съдия Янко Манолов Янев, респ. няма наложени дисциплинарни наказания по чл. 308, ал. 1 ЗСВ с влязло в сила решение, както и постановени решения на СК на ВСС по реда на чл. 327, ал. 2 ЗСВ, в редакцията съгласно ДВ, бр. 62 от 2016 г., действала до измененията с ДВ, бр. 11 от 2020 г.

ПРЕДСЕДАТЕЛ НА КОМИСИЯ
„ДИСЦИПЛИНАРНА ДЕЙНОСТ И	
ВЗАИМОДЕЙСТВИЕ С ИВСС“ КЪМ 
СЪДИЙСКАТА КОЛЕГИЯ НА ВСС: /П/
       АТАНАСКА ДИШЕВА